Lyngå Borgerforening, Bestyrelsesmøde 22 oktober 2018.

Deltagere: Berit, inge, Tove, John og Søren

Kirketrappe. Der er modtaget tilbud fra CT på renovering af trappen med betontrin mv, 26.625,- Kr.  
Hvem ejer jorden , hvor trappen er? John ringede til Allan Gertsen, Tangdalen, som bekræftede, at jorden tilhører ham. Inden projektet sættes i gang kontaktes Allan Gertsen, så formalia er på plads.

Julia sten. Der er modtaget tilbud fra CT på anlægsarbejde på Persillegrunden i forbindelse med opstilling af stenen. Arbejdet består af betonfundament og gangsti fra fortov til stenen, fjernelse af hæk ud til vejen. Da stenen kommer op i vejniveau bliver der omkring fundamentet anlagt en skråning klar til beplantning. Hele herligheden inklusive krantransport af sten er tilbudt til 20.500,- Kr.

Økonomi. Sten 35.000 + Anlægsarbejde 20.500, i alt 55.500 Kr.  
 Landsbyrådet 27.000 Kr + Menighedsråd 5.000 Kr + Borgerforening 5.000 Kr + Lions Club   
 Hadsten 5.000 Kr, i alt 42.000 Kr.  
 Julia projektet mangler således 13.500 Kr. Berit vil søge forskellige muligheder for donationer.

Trappeprojektet bliver udskudt til senere, når økonomien kan bære det.

Kontingentbetaling. Der synes en vis usikkerhed om, hvem der har betalt og hvornår. For at få lidt mere styr på tingene oprettes mulighed for Mobile pay. Gennem Facebook og andre medier informeres om, at kontingent fremover betales i juni (omkring Skt. Hans). Kontingentet har i øvrigt været det samme i lang tid, og det blev foreslået at hæve kontingentet med 50 Kr. Dette forelægges på den kommende generalforsamling.

Udflugten til Lillebælt og Bridgewalking. Turen var en succes med god feed back. Særlig at der var arrangeret morgenmad og bus synes at være et Hit. Den økonomiske side af turen endte med et underskud på ca. 8.000 Kr, hvilket synes for højt. Fremover bør økonomien i arrangementer af denne art ikke komme ud med så stort et underskud.

Kun for mænd 17 november. John står for arrangementet. Der bliver måske en bowling tur med efterfølgende traktement i hønsehuset.

Juletræ står Michael og Ole for.

Næste møde 18 februar 2019. Dette møde holdes inden fællesmøde med andre interessenter (menighedsråd, legepladsens venner, byforskønnelses udvalg mfl).

Søren.